28/10/2022 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Normas de cobranza en período voluntario dos tributos e prezos públicos municipais da taxa de recollida de lixo do Concello de Porto do Son. Campaña do cuarto trimestre do exercicio 2022

PRIMEIR A. CONCEPTOS.- Os valores que se recadarán son os de notificación colectiva por padrón e cobro periódico por recibo do seguinte concepto: · Taxa Recollida de Lixo (4º TRIMESTRE 2022) do Concello de PORTO DO SON. SEGUNDA. PERÍODO VOLUNTARIO. - O prazo de ingreso voluntario será do 1 de novembro de 2022 ao 16 de xaneiro de 2023, ambos inclusive. TERCEIRA. FORMAS E LUGARES DE INGRESO. - O ingreso poderá realizarse na caixa de calquera das entidades colaboradoras que se indican de seguido, ou tamén en caixeiro automático ou por internet (se a entidade colaboradora elixida dispón deses servizos). As entidades financeiras autorizadas a colaborar co Servizo de Recadación son as seguintes: ABANCA BANCO BILBAO VIZCAYA ARGENTARIA BANCO SABADELL BANCO SANTANDER CAIXABANK O pagamento tamén se pode realizar nas Oficinas de Correos ou ao persoal de reparto, cun custo para o contribuínte de 1,95 €. O pagamento tamén se pode realizar na Oficina Virtual Tributaria ( https://ovt.dacoruna. gal ). Establécese a posibilidade de solicitar polo contribuínte un plan individualizado de pagos de acordo co previsto na Resolución da Presidencia número 10809/2021, do 22 de marzo, publicada no BOP número 58 do 29 de marzo de 2021. CUARTA. DOMICILIACIÓN.- Para a súa maior comodidade, recoméndase aos contribuíntes domiciliar para anos sucesivos o ingreso das súas débedas tributarias en entidades financeiras, conforme co establecido na Resolución da Presidencia núm.22665/2014, do 12 de novembro, modificada pola Resolución da Presidencia núm.10810/2021, do 22 de marzo. QUINTA. ENVÍO DOS DOCUMENTOS DE INGRESO.- Os documentos de ingreso dos recibos non domiciliados en entidades financeiras enviaranse por correo postal ordinario ao domicilio único de cada contribuínte. Este envío non ten carácter de notificación. A non recepción dos documentos de ingreso no domicilio do contribuínte non exime a este da súa obriga de pago. Se algún contribuínte non recibe no seu domicilio algún dos documentos de ingreso que precisa poderá solicitalo contactando cos Servizos Tributarios da Deputación a través de correo electrónico (atencion. tributaria@dacoruna. gal) ou mediante chamada telefónica gratuíta (900132204). Tamén poderá facer xestións e consultas a través da Oficina Virtual Tributaria (https://ovt.dacoruna. gal) ou na Sede electrónica da Deputación (https://sede.dacoruna. gal). A atención presencial realizarase mediante CITA PREVIA (dacoruna. gal/cita-previa). Dende o día 9 de xaneiro de 2023, inclusive, non se enviarán novos documentos de ingreso por correo postal. SEXTA.- REFERENCIAS DE COBRO.- Os documentos de ingreso inclúen dúas referencias de cobro, con importes diferentes: · A primeira é válida ata o día 16 de xaneiro de 2023, e o importe que ten asociado é o principal da débeda, sen recarga de ningún tipo. · A segunda é válida do 17 de xaneiro de 2023 ao 31 de xaneiro de 2023, e o importe que ten asociado inclúe o principal da débeda e a recarga executiva do 5%. Pasada a data de caducidade da segunda referencia xa non se poderán utilizar estes documentos para realizar o ingreso da débeda, polo que deberán solicitarse outros ás oficinas de información tributaria que se relacionan no Anexo. SÉTIMA. CARGOS DE DOMICILIACIÓNS.- Os recibos que figuren correctamente domiciliados faranse chegar ás respectivas entidades financeiras para que sexan cargados nas contas dos seus clientes o día 15 de decembro de 2022. O prazo para a devolución de cargos pecharase o día 9 de febrero de 2023; pasada esta data, as entidades financeiras xa non poderán aceptar devolucións, polo que os contribuíntes deberán dirixir á Deputación a correspondente solicitude de devolución de ingresos indebidos, que será tramitada segundo o establecido na normativa tributaria. OITAVA. ADVERTENCIA LEGAL.- O vencemento do prazo de ingreso en período voluntario sen que se teña satisfeita a débeda determinará o inicio do procedemento de prema e a esixencia da recarga e dos xuros de mora que en cada momento correspondan. Tamén se liquidarán e esixirán ao debedor as custas regulamentarias orixinadas no dito procedemento. A Coruña, 25 de outubro de 2022 A Vicetesoureira, Nour Eddine Josue Andres Cavallari Leuca